**Carpool Karaoke** er et fast, forhåndsinnspilt videoinnslag på det amerikanske talkshowet *The Late Late Show with James Corden*. I sketsjen inviterer programleder James Corden berømte sangere og band på biltur i en by. Utgangspunktet for innslaget er at Corden driver med samkjøring (engelsk: *carpooling*) på vei til jobb, og underveis kommer en vilkårlig, ukjent passasjer om bord. Passasjeren viser seg å være en kjent sanger eller et band, og under bilturen synger de noen av artistens sanger høyt sammen. Sketsjen har blitt svært populær og har blitt spilt inn i en rekke byer, blant andre Los Angeles, London, Liverpool, New York og Las Vegas. 

Sketsjen oppstod første gang i 2011 som et humorinnslag under den britiske tv-aksjonen Comic Relief og ble senere fast sketsj i Cordens talkshow fra 2015. En rekke kjente artister og personligheter har vært gjester, og flere av innslagene har hatt over 100 millioner visninger på YouTube. I 2017 ble det også laget en egen nettversjon av serien, *Carpool Karaoke: The Series*, som ble lansert på Apple Music.

Bakgrunn
--------

I årene 2007–2011 spilte James Corden i BBC-serien *Gavin & Stacey*, og i 2011 deltok serien i en spesialskrevet sketsj i forbindelse med den britiske tv-aksjonen Comic Relief. I sketsjen kjørte Corden bil med George Michael, og de sang noen av Michaels sanger.

I dokumentaren *When Corden Met Barlow* på BBC One I 2014, var det et eget Carpool Karaoke-innslag med sanger-låtskriveren Gary Barlow i Take That. Dokumentaren var laget av Ben Winston. Corden forklarte at «Ben Winston og jeg alltid hadde syntes at det er noe veldig trivelig med en veldig, veldig kjent person som synger sangene sine i en vanlig situasjon. Vi bare fikk denne ideen: Los Angeles, trafikk, samkjøringsfelt —kanskje dette er noe vi kan få til». Ingen artister var i utgangspunktet interessert i å delta, men da Corden viste George Michael-innslaget til Mariah Carey, gikk hun med på å være første deltaker.

Sketsjen ble raskt populær, og flere av innslagene har gått virale på *Late Late Show*'s YouTube-kanal. En sketsj fra januar 2016 med Adele fikk 42 millioner visninger på YouTube de første fem dagene, noe som gjorde den til den til showets mest populære video siden 2013, og i juni 2019 passerte videoen 200 millioner visninger. På samme tid hadde fire andre sketsjer passert 100 millioner YouTube-visninger: Justin Biebers, One Direction, Sia og Bruno Mars Per 12. juni 2019 (2019 -06-12)[oppdater] er det mest sett klippet med en ikke-musiker, innslaget med daværende førstedame Michelle Obama (der også Missy Elliott dukket opp for én sang).

Gjester
-------

Store internasjonale stjerner har deltatt i sketsjen siden 2014. Blant dem er: Cardi B, Mariah Carey, Celine Dion, Justin Bieber, Madonna, Bruno Mars, Paul McCartney, Britney Spears, Stevie Wonder, Demi Lovato, Ariana Grande, Katy Perry, Selena Gomez, One Direction, Adele, Shawn Mendes, Harry Styles, Ed Sheeran, Sia, Carrie Underwood og Red Hot Chili Peppers, 

29. mars 2016 viste CBS en spesialutgave med høydepunkter fra sketsjen, inkludert et nytt innslag med Jennifer Lopez. Spesialutgaven vant en Emmy-pris I 2016 i klassen «Outstanding Variety Special». Under innspillingen av sketsjen med Red Hot Chili Peppers i 2016, reddet vokalisten Anthony Kiedis livet til et spedbarn. Kiedis sa senere: «En dame kom ut fra huset sitt mens hun holdt et barn. Hun ropte: "Babyen min, babyen min, babyen min puster ikke!". Vi løp over gaten, og kvinnen kastet babyen i armene mine. Spedbarnet pustet ikke, og jeg tenkte: "Jeg skal prøve å gjøre noen baby-hjertekompresjoner raskt og se om jeg kan få litt liv i dette barnet. Jeg prøvde å åpne munnen, men munnen var helt lukket. Så jeg begynte i stedet å gni på magen, og det kom bobler ut av munnen, øynene rullet tilbake på plass, og ambulansen dukket opp. Jeg overleverte barnet til dem, og det pustet fint, og vi gikk tilbake til Carpool Karaoke.»

Andre versjoner
---------------

I mai 2017 ble en israelsk versjon lansert på den israelske tv-kanalen Kan 11.

I 2016 kunngjorde Apple Music og CBS Television Studios at de hadde signert en avtale som sikret dem enerett på en internasjonal spinoff-versjon av serien. Spinoffen ble kalt *Carpool Karaoke: The Series* og ble sendt som nettserie på Apple Music med premiere 9. august 2017. I utgangspunktet var den internasjonale versjonen tenkt å ha en fast vert i hver episode, men fikk slutt forskjellige programledere i hver episode.

Referanser
----------

1. ↑  Mclean, Craig (24. mars 2017). «James Corden and Take That reveal the secrets of Carpool Karaoke». *Radio Times*. Besøkt 30. januar 2018.
2. ↑  «Smithy to the Rescue – Red Nose Day 2011 – BBC Comic Relief Night». YouTube. Besøkt 28. januar 2017.
3. ↑  «BBC One - When Corden Met Barlow». *BBC* **(engelsk)**. Besøkt 26. juni 2019.
4. ↑  Mitas, Melissa (8. juni 2019). «The Reason Mariah Carey Agreed to be the First ‘Carpool Karaoke’ Singer on James Corden’s ‘Late Late Show’». *Showbiz Cheat Sheet*.
5. ↑  «James Corden's 5 most viral 'Late Late Show' clips». *New York Post*. Besøkt 25. desember 2015.
6. ↑  «The secret behind James Corden's 'Carpool Karaoke' sensation». *New York Post*. Besøkt 25. desember 2015.
7. ↑  «Niall Horan Answers Selena Gomez Marriage Question in Carpool Karaoke: Watch». *Billboard*. Besøkt 25. desember 2015.
8. ↑  «'Adele Carpool Karaoke' Most Viral Late-Night Video Since 2013». *Variety*. Besøkt 20. januar 2016.
9. ↑  James Corden (13. januar 2016). *Adele Carpool Karaoke* (YouTube). London. Besøkt 26. juni 2019.
10. ↑  James Corden (20. mai 2015). *Justin Bieber Carpool Karaoke* (YouTube). Los Angeles. Besøkt 12. juni 2019.
11. ↑  James Corden (15. desember 2015). *One Direction Carpool Karaoke* (YouTube). Los Angeles. Besøkt 12. juni 2019.
12. ↑  James Corden (16. februar 2016). *Sia Carpool Karaoke* (YouTube). Los Angeles. Besøkt 12. juni 2019.
13. ↑  James Corden (13. desember 2016). *Bruno Mars Carpool Karaoke* (YouTube). Los Angeles. Besøkt 12. juni 2019.
14. ↑  James Corden (20. juli 2016). *First Lady Michelle Obama Carpool Karaoke* (YouTube). Washington, D.C. Besøkt 12. juni 2019.
15. ↑  «James Corden 'Carpool Karaoke' Primetime Special to Air on CBS». *Variety*. Besøkt 29. mars 2016.
16. ↑  «The Late Late Show Carpool Karaoke Prime Time Special». *Television Academy*. Besøkt 21. september 2016.
17. ↑  «Anthony Kiedis saved a baby's life while filming Carpool Karaoke». *consequenceofsound.net*. Besøkt 16. juni 2016.
18. ↑  «Red Hot Chili Peppers to Sing Hits on 'Carpool Karaoke'». *Rolling Stone*. Arkivert fra originalen 29. september 2017. Besøkt 8. juni 2016.
19. ↑  Littleton, Cynthia (26. juli 2016). «Apple Music Buys ‘Carpool Karaoke’ TV Series». *Variety*. Besøkt 16. februar 2018.
20. ↑  Jarvey, Natalie; Stanhope, Kate (26. juli 2016). «'Carpool Karaoke' Series Coming Exclusively to Apple Music». *The Hollywood Reporter* **(engelsk)**. Besøkt 16. februar 2018.
21. ↑  Nilles, Billy (9. januar 2017). «Apple Music's Carpool Karaoke Has Its James Corden Replacement». *E! Online*. Besøkt 16. februar 2018.
22. ↑  D'Alessandro, Anthony (9. januar 2017). «‘Carpool Karaoke’ Apple Music Series Will Have 16 Different Hosts Including Chelsea Handler & Seth MacFarlane – TCA». *Deadline*. Besøkt 16. februar 2018.
23. ↑  Schwindt, Oriana (9. januar 2017). «‘Carpool Karaoke’ on Apple Music Will Bring Together Billy Eichner and Metallica». *Variety*. Besøkt 16. februar 2018.
24. ↑  Hibberd, James (9. januar 2017). «'Carpool Karaoke' Series Replacing Corden with More Celebrities». *Entertainment Weekly* **(engelsk)**. Besøkt 16. februar 2018.

Eksterne lenker
---------------

* Carpool Karaoke på YouTube